Falklandeilandn

De Falklandeilandn (Iengels: Falkland Islands, Spoans: (Islas) Malvinas) zyn e dinnebevolkte eilandngroep in de Zuudatlantischn Oceoan, of d' Argentynse Zêe, ten oastn van zuudlik Argentinië. D' eilandn vormen e Brits overzees gebied.

D' eilandngroep èt e landippervlak van omtrent 12.173 km², bykan de grotte van Vloandern. Angenomen wordt da Sebald de Weert, nen Antwerpsen zeeman in dienst van de Vereenigden Oostindischen Compagnie, rond 1600 den êerste betrouwboare woarneemienge van de Falklandeilandn gedoan èt. Spanjoardn en Brittn zyn der van overtuugd da 't landgenoten van hunder woaren die d' eilandn êerst gezien èn. Argentinië makt ansproak up d' eilanden, en da èt in 1982 uutgemond in de Falklandoorlog. 

De Falklandeilandn bestaon uut twee grôte eilandn (West-Falkland en Oost-Falkland) en honderdn andere kleene eilandn. Geografisch gezien hôorn Zuud-Georgia en de Zuudelyke Sandwicheilandn nie by de Falklandeilandn, moar staotkundig wel.

't Klimoat van de Falklandeilandn wordt gekenmerkt deur leege temperateurn en vele neerslag, min of meer vergelykboar me da van de Shetlandeilandn in de Nôordatlantischn Oceoan. Der zyn gin bossn en gin bouwland; 99 percent van 't land es weiland.

Categorie:Land in Zuud-Amerika
Categorie:Brits overzees territorium